ફરિયાદી રસીકભાઈ કાનજીભાઈ ધોળીયા નામના શખ્સ રહેવાસી રૂપમ સોસાયટી, હીરાબાગ, વરાછા રોડ (મૂળગામ – રાણપડા, જિલ્લો – ભાવનગર) નોંધેલ ફરિયાદ મુજબ,” તા:- ૧૦.૦૧.૨૦૨૦ ના રોજ સાંજના આશરે સાડા પાંચેક વાગ્યે હું (રસીક ભાઈ કાનજીભાઈ ધોળીયા) ઝડફીયા સર્કલ પાસે રોંગ સાઇડમાં સામેની બાજુએ ઉભો હતો ત્યારે ઝડફીયા સર્કલ પાસે પોલીસના માણસો ઉભા હતા અને વાહન ચેકીંગ કરતા હતા ત્યારે આ કામના આરોપી નામે ગોપાલભાઈ ઇટાલિયા જેને હું જોવાથી ઓળખું છું તેની ઓફીસ પાસે હું ઉભો હતો જે ત્યાં જ હતી જેથી ત્યાં આવેલ અને ચાલું ફોને કોઈને ફોન કરીને પોલીસ વિશે કહેવા લાગ્યા કે, આ ખાઉધરા અહિં આવી ગયેલ છે અને પબ્લિકને લુંટે છે, તેમ કહી નાલાયક ગાળો બોલતા હોય જે અમો એ સાંભળી લિધેલ જેથી અમોએ તેમને કહેલ કે, પોલીસ જે કામ કરે છે તે બરાબર જ કરે છે અને પબ્લિક માટે જ કરે છે, અને જે નિયમોનો ભંગ કરે છે અને જે મેમો આપે છે તે કાયદાનું પાલન કરે છે તને ક્યાં કોઈ હેરાન ગતિ કરે છે?